# בורגון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Région Bourgogne

עיר בירה | דיז'ון
שטח | 31,582 קמ"ר
נשיא החבל | פרנסואה פטרייה
אוכלוסין - 2005 הערכה - 1999 סקר - צפיפות אוכלוסין | 1,626,000 1,610,067 51 נפשות לקמ"ר
רבעים | 15
קנטונים | 174
קהילות | 2,045
מחוזות צרפת | יון (Yonne) קוט-דור (Côte-d'Or) ניאברה (Nièvre) סאון ולואר (Saône-et-Loire)

בורגון (בצרפתית: La Bourgogne, בצרפתית פורבנציאלית: Borgogne) הוא אחד מ-22 חבלי הארץ בצרפת, וכולל בתוכו ארבעה מחוזות: יון (Yonne),קוט-דור (Côte-d'Or), ניאברה (Nièvre) וסאון ולואר (Saône-et-Loire).

## [עריכה] ההיסטוריה של בורגון

### [עריכה] השנים הראשונות

האזור ההיסטורי של בורגון חופף במידה רבה את חבל הארץ הרשמי של היום.

האזור עבר תהפוכות רבות במהלך השנים וגבולותיו השתנו עם הזמן. על פי ממצאים ארכיאולוגים שנמצאו באזור העיר סולוטרה (Solutré), האזור היה מאוכלס עוד בזמנים הפרהיסטוריים (לפני כ-15,000 עד 18,000 שנה). במאה השישית לפני הספירה, התגוררו באזור קהילות קלטיות אשר השאירו שם ממצאים רבים.

האזור היה אזור לחימה בהתנגדות הגאלים לכיבושיו של יוליוס קיסר עד לנפילתה של גאליה כולה עם כיבוש העיר אלזיה (Alésia) על ידי הרומאים. אלה מיהרו לשנות את פני המקום ואף נתנו לו שם: אוגוסטודונום (Augustodunum) (על שם אוגוסטוס). האזור הפך לאזור תרבות ומסחר ובמאה השנייה לספירה עבר התנצרות. החל מהמאה הרביעית לספירה נחרב האזור בעקבות כיבושי הברברים. באמצע המאה החמישית, השתלט שבט בורגונד (Burgondes) על האזור והקים שם ממלכה הנושאת את שמו: בורגונדה (Burgundia).

הפרנקים כבשו את האזור בשנת 534, והפכו אותו לממלכת מרובינגיה (בשנים 687 – 561). לאחר מכן, אוחד האזור עם אוסטרסיה (Austrasie) ובהמשך עם נאסטריה (Neustrie). חוזה ורדן (traité de Verdun ) בשנת 843 אשר קבע את חלוקת הממלכה של המלך לואי החסיד (Louis le Pieux) בין שלושת בניו קובע גבול בין הדוכסות העתידית של בורגון תחת שלטונו של שארל הקירח (Charles le Chauve) לבין הרוזנות העתידית של בורגון, תחת שלטונו של לותר (Lothaire) אשר היה עתיד להישאר תחת האימפריה הגרמנית עד למאה השבע עשרה. בשנת 879, הפך החלק המערבי של האזור למרכז ממלכת בורגון שנפרשה עד פרובנס ועד לגדה הימנית של נהר הרון (Rhône). הממלכה נקראה "ממלכת ארל" (royaume d'Arles) החל מהמאה העשירית. בשנת 1032 עברה הממלכה לשליטתו של הקיסר הגרמני קונרד השני.

לקראת סוף המאה התשיעית, הפך האזור המערבי של בורגון לדוכסות בורגונדיה. הקפטים השתלטו עליו בשנת 956 ובשנת 1031, נתן אותו המלך אנרי הראשון לאחיו רובר שיצר את הממלכה הקפטית השנייה של בורגון, אולם האחרון כאמור, איבד את חלקו המזרחי והאזור הנותר הפך להיות הרוזנות של בורגון (כיום: פראנש-קומטה Franche-Comté). הרוזנות הפכה להיות מקור לפעילות דתית עניפה. לאחר הכחדתה של שושלת הדוכסות בשנת 1361, ז'אן השני מלך צרפת (הטוב - Jean II le Bon) נותן את הרוזנות לבנו פיליפ השני דוכס בורגונדיה לה הרדי (האמיץ - Philippe II le Hardi).

### [עריכה] הממלכות הבורגוניות

לאחר נישואיו לבתו של רוזן פלאנדריה, הדוכס החדש של בורגון קיבל לידיו את פלאנדריה (Flandre), את ארטואה (Artois) ואת פראנש-קומטה (Franche-Comté). הוא הפך בכך להיות הנסיך הראשון של הממלכה. יחד עם קבלת פראנש-קומטה, הוא גם מקבל שטחים רבים השייכים לאזור זה. גידול זה של הממלכה לא נפסק שכן השושלת ניצלה את המלחמה של הממלכה הצרפתית עם אנגליה כדי להגדיל את מעורבותה. בעוד ז'אן הראשון דוכס בורגונדיה (ללא חת - Jean sans Peur) שיתף פעולה עם האנגלים במלחמה כנגד המלך שארל השישי (Charles VI) (שלט בשנים 1419 – 1404), הרי שמחליפו פיליפ השלישי דוכס בורגונדיה לה בון]] (הטוב - Philippe III le Bon) (ששלט בשנים 1467 – 1419) קיבל בשנת 1435 חנינה מאת שארל השביעי (Charles VII) עקב שמירתו על ניטרליות. מצב הניטרליות הביא לעצמאות בפועל, ופיליפ ניצל זאת על מנת להרחיב את הממלכה: הוא כבש את פיקרדי ורבים מהשטחים הנמצאים היום בבלגיה, לוקסמבורג והולנד בשנים 1433 – 1421. דוכסות בורגונדיה נמצאת אז בתקופת עדנה כאשר בנוסף לכיבושים, מתפתחות הערים הנמצאות בה והאצולה חיה חיי תענוגות כדוגמת שליטה שדרש להיקרא "הדוכס המערבי הגדול". דוכסות בורגונדיה בתקופה זו הוא מדינה של ממש, הגם ששני החלקים המרכיבים אותה היו נפרדים זה מזה כשביניהם שמפאן ולורן.

מטרתו העיקרית של שארל הראשון דוכס בורגונדיה (האמיץ - Charles le Téméraire) ששלט בשנים 1477 – 1467 הייתה להשתלט על שטחים אלו על מנת ליצור שוב את לותרינגיה (Lotharingie) וכן להרחיב אותה עד לים התיכון. אולם תוכניותיו לא עלו יפה עקב התנגדותם של הקנטונים השוויצרים, של דוכס לורן רנה השני (René II) ובמיוחד של לואי האחד עשר מלך צרפת. שארל הפסיד קרבות רבים ולבסוף נהרג במצור על העיר נאנסי בשנת 1477. לואי האחד עשר מלך צרפת משתלט על דוכסות בורגונדיה בעוד שמארי דה ברוגון (Marie de Bourgogne), בתו ויורשתו של שארל מקבלת את פארנש-קומטה וכן את השטחים בהולנד אותם היא הביאה כמתנת נישואים למקסימיליאן הראשון לבית הבסבורג (Maximilien de Habsbourg). על שטחים אלה עתידים להילחם במשך כמאתיים שנה בתי המלוכה הצרפתי והאוסטרי.

## [עריכה] גאוגרפיה

הבורגון כולל את היישובים העיקריים הבאים (נתוני האוכלוסייה נכונים לשנת 1999):

- דיז'ון 236,953 תושבים (Dijon).
- שאלון-סור סאון 75,447 תושבים (Chalon-sur-Saône)
- נבר 57,515 תושבים (Nevers).
- מאסון 46,624 תושבים (Mâcon)
- מונסו-לה-נים 43,438 תושבים (Montceau-les-Mines )
- אוקזר 40,945 תושבים (Auxerre)
- סאנס 38,717 תושבים (Sens)
- לה-קרזו 37,576 תושבים (Le Creusot)
- בואן 21,923 תושבים (Beaune)

שלושה נהרות חוצים את החבל:

- הסיין (Seine)
- היון (Yonne)
- הסאון (Saône)

## [עריכה] כלכלה

מבט על העיר נבר.

שני מרכיביה העיקריים של הכלכלה הבורגונית הם החקלאות והתעשיה.

### [עריכה] חקלאות

עיקר החקלאות הבורגונית היא בשלושה תחומים:

- דגנים
- גידולי בקר
- גידולי כרמים

### [עריכה] תעשיה

התעשיה בבורגון החלה להתפתח החל מהמאה התשע עשרה, בעיקר בכריית פחם ומתכות. התפתחות רבה חלה לאחר 1945, במיוחד באזור הסאון, בדיז'ון ובאזור היון, אולם נפגעה קשות בעקבות המשבר הכלכלי שפקד את צרפת לאחר מכן. באזור הצפוני של החבל, התפתחו תעשיות כימיות, פרמצטיות, אלקטרוניקה, פלסטיקה, תעשיות מכאניות ורכב ותעשיות מזון.

בנוסף, נהנה החבל מהכנסות בתחום התיירות.

## [עריכה] דמוגרפיה

חבל בורגון מאוכלס בדלילות, וזאת עקב הימצאותן של שתי ערים מרכזיות בקרבתו: פריז מצפון וליון מדרום. האזור נמצא בנסיגה מבחינת מספר האוכלוסין והוא מכיל היום פחות תושבים מאשר בשנת 1881. מאז 1990, נוצר חוסר איזון דמוגרפי עקב עזיבת צעירים רבים, והאזור נמצא במצב של אי-גידול האוכלוסייה.

חבלי צרפת

חבלים בצרפת: אלזס · אקיטן · אוברן · איל דה פרנס · בורגון · ברטאן · סנטר · שמפאן-ארדן · קורסיקה · פראנש-קומטה · נורמנדי עילית · נורמנדי תחתית · לנגדוק-רוסיון · לימוזן · לורן · דרום-פירנאים · צפון-פה דה קאלה · ארץ הלואר · פיקרדי · פואטו-שראנט · פרובנס-אלפ-קוט ד'אזור · רון-אלפ
חבלים מעבר לים: ארץ אדלי · גוואדלופ · גיאנה הצרפתית · מרטיניק · ראוניון

מקור: http://he.wikipedia.org../../../%D7%91/%D7%95/%D7%A8/%D7%91%D7%95%D7%A8%D7%92%D7%95%D7%9F.html

קטגוריה: צרפת: אזורים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Dansk
- Deutsch
- Español
- Esperanto
- Français
- Galego
- Hrvatski
- Bahasa Indonesia
- Italiano
- ქართული
- 한국어
- Lëtzebuergesch
- Nederlands
- 日本語
- Polski
- Português
- Română
- Русский
- Simple English
- Svenska
- Українська
- 中文